Νέα Λάμψακος Εύβοιας

Η Νέα Λάμψακος είναι παραθαλάσσια κωμόπολη της Περιφερειακής Ενότητας Εύβοιας με υψόμετρο 10 μέτρα.

Γεωγραφικά - ιστορικά στοιχεία
Η Νέα Λάμψακος βρίσκεται στην κεντρική Εύβοια, στα βόρεια και ανατολικά παράλια του Νότιου Ευβοϊκού κόλπου σε απόσταση (οδικά) 5 χιλιόμετρα νότια της Χαλκίδας. Είναι κτισμένη στον κάμπο Ληλαντίων (Ληλάντιο πεδίο), δυτικά του ποταμού Λήλα και γειτονεύει ανατολικά με τον Μύτικα, νότια με τον Άγιο Νικόλαο. Πρόκειται για κωμόπολη με γραφικά σπίτια χωριού, μεγάλες πλατείες και γραφικούς δρόμους.

Την περίοδο της τουρκοκρατίας αποτελούσε μέρος από το μεγάλο τσιφλίκι του Βαρατάση, το σπίτι του οποίου υπάρχει μέχρι σήμερα στον γειτονικό Άγιο Νικόλαο. Μετά την απελευθέρωση από τους Τούρκους ήταν γεωγραφική περιοχή της τότε Κοινότητας Αγίου Νικολάου. Το 1923, μετά την Μικρασιατική καταστροφή και την ανταλλαγή πληθυσμών εγκαταστάθηκαν πρόσφυγες από την Λάμψακο της Μικράς ΑσίαςΠοδάρα Άννα (2013). Λαογραφική έρευνα για την Λάμψακο Μικράς Ασίας και τη Νέα Λάμψακο Χαλκίδας, με στόχο την ανάπτυξη ιστοχώρου (Διαδικτυακό Ντοκιμαντέρ ΝΕΑ ΖΩΗ). Θεσσαλονίκη: ΑΠΘ. Διαθέσιμο σε: http://ikee.lib.auth.gr/record/133677/files/GRI-2014-11723.pdf. 

Αναφέρεται επίσημα ως οικισμός για πρώτη φορά το 1927 στο ΦΕΚ 167Α - 10/08/1927 όταν ορίστηκε έδρα της νεοϊδρυθείσας κοινότητας Νέας Λαμψάκου. Σύμφωνα με το πρόγραμμα Καλλικράτης αποτελεί την τοπική κοινότητα Νέας Λαμψάκου που υπάγεται στη δημοτική ενότητα Ληλαντίων του Δήμου Χαλκιδέων και σύμφωνα με την απογραφή του 2011 έχει πληθυσμό 2.196 κατοίκους«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10660 (σελ. 186 του pdf).

 Αθλητισμός 
Ο Αθλητικός Σύλλογος Νέας Λαμψάκου «ο Ελλήσποντος»Επίσημη ιστοσελίδα ΓΓΑ εκπροσωπεί τη Νέα Λάμψακο στον αθλητισμό. Ιδρύθηκε το 1958 και διαθέτει τμήμα ποδοσφαίρου και τμήμα στίβου.Επίσημο ιστολόγιο του σωματείου

 Εξωτερικοί σύνδεσμοι 
 Νέα Ζωή | Διαδικτυακό ντοκιμαντέρ για τη Λάμψακο

Παραπομπές

Κατηγορία:Χωριά της περιφερειακής ενότητας Ευβοίας
Κατηγορία:Δήμος Χαλκιδέων
Κατηγορία:Λάμψακος